CELEX: 62017TA0152
Language: hu
Date: 2018-12-05 00:00:00
Title: T-152/17. sz. ügy: A Törvényszék 2018. december 5-i ítélete – Sumner kontra Bizottság („Dokumentumokhoz való hozzáférés – 1049/2001/EK rendelet – A Bizottság által Írországgal szemben indított, kötelezettségszegés megállapítása iránti eljárásra vonatkozó dokumentumok – A hozzáférés megtagadása – Az ellenőrzések, nyomozati cselekmények és könyvvizsgálatok védelmével kapcsolatos kivétel – Általános vélelem – Nyomós közérdek”)

4.2.2019   
            
            
               HU
            
            
               Az Európai Unió Hivatalos Lapja
            
            
               C 44/28
            
         
      A Törvényszék 2018. december 5-i ítélete – Sumner kontra Bizottság
      (T-152/17. sz. ügy) (1)
      
      ((„Dokumentumokhoz való hozzáférés - 1049/2001/EK rendelet - A Bizottság által Írországgal szemben indított, kötelezettségszegés megállapítása iránti eljárásra vonatkozó dokumentumok - A hozzáférés megtagadása - Az ellenőrzések, nyomozati cselekmények és könyvvizsgálatok védelmével kapcsolatos kivétel - Általános vélelem - Nyomós közérdek”))
      (2019/C 44/36)
      Az eljárás nyelve: angol
      
         Felek
      
      
         Felperes: Loreto Sumner (Leixlip, Írország) (képviselők: J. MacGuill és E. Martin-Vignerte solicitors)
      
         Alperes: Európai Bizottság (képviselők: C. Ehrbar és M. Konstantinidis meghatalmazottak)
      
         Az alperest támogató beavatkozó fél: Írország (képviselők kezdetben: A. Joyce és L. Williams, később A. Joyce, M. Browne és G. Hodge meghatalmazottak, segítőjük: A. Carroll barrister)
      
         Az ügy tárgya
      
      A munkaidő-szervezés egyes szempontjairól szóló, 2003. november 4-i 2003/88/EK európai parlamenti és tanácsi irányelv (HL 2003. L 299., 9. o.; magyar nyelvű különkiadás 5. fejezet, 4. kötet, 381. o.) alkalmazásával kapcsolatban Írországgal szemben kötelezettségszegés megállapítása iránt indított 2014/4131. sz. eljárással kapcsolatos dokumentumokhoz való hozzáférés megtagadásáról szóló, 2017. január 13-i C(2017) 247 final bizottsági határozat megsemmisítése iránt az EUMSZ 263. cikk alapján benyújtott kérelem.
      
         Az ítélet rendelkező része
      
      
                  1)
               
               
                  A Törvényszék a keresetet elutasítja.
               
            
                  2)
               
               
                  A Törvényszék Loreto Sumnert kötelezi a költségek viselésére.
               
            
                  3)
               
               
                  Írország maga viseli saját költségeit.
               
            
         (1)  HL C 144., 2017.5.8.